《呈窦东皋先生》
清代·沈清瑞

昌黎山斗人伦表，六一文章海内名。末座趋陪容贱子，中朝风雅属先生。

士夸望比龙门峻，吏说官如浙水清。廿载春风重持节，越江花发待双旌。

作者简介：（1758—?）江苏吴县人，初名南沅，字吉人，号芷生。沈起凤弟。乾隆五十二年进士，官知县。少慧，有“小鸿博”之誉。工诗文，宗法六朝，词亦灵隽。年未四十而卒。有《沈氏群峰集》、《保春词》、《韩诗故》、《孟子逸语》、《史记补注》。